4. veebruar

4. veebruar on Gregoriuse kalendri 35. päev. Juliuse kalendri järgi 22. jaanuar (1901–2099). 1871 – Saaremaal algas õppetöö Kaarma vallakooliõpetajate seminaris. 1919 – Vabadussõda. Rahvaväe pealetungi, mis algas 30. jaanuaril, käigus vabastati Petseri. Sõja edasine tegevus kandus Vene aladele. 1920 – Ülevenemaaline Kesktäitevkomitee ratifitseeris Tartu rahulepingu. 1937 – Erika Männik-Oskar nimetati Naiskodukaitse esinaiseks. 1958 – tervislikel põhjustel vabastati August Jakobson Eesti NSV Ülemnõukogu Presiidiumi esimehe kohustustest. Uueks esimeheks sai Johan Eichfeld. 1993 – Hando Runnel pälvis Henrik Visnapuu preemia. 1996 – Kristina Šmigun võitis Itaalia Alpides Asiagos toimunud juunioride MM-il teise hõbemedali – seekord 15 km vabatehnikaga sõidus. 1999 – Venemaa toll hoidis kinni USA popansambli Carbage tehnikat. Ansambel pidi kontserti andma Tallinnas, kuid see jäi tolliintsidendi tõttu ära. 2013 – hilisõhtul kell 22.17 toimus Haapsalu lähedal väike maavärin, mille magnituudiks määrati 1,0. 0960 – Hiina keisririigis tuli riigipöördega võimule Song Taizu, pannes aluse Songi dünastiale. 1536 – Prantsusmaa kuningas Francois I vallutas Savoia hertsogiriigi ja Torino ning sõlmis liidulepingu Türgi sultan Suleiman I-ga. 1582 – Liivi sõda: Pihkva piiramine lõppes Jam-Zapolski vaherahu tõttu. 1783 – Ameerika iseseisvussõda: Ameerika Ühendriigid ja Suurbritannia lõpetasid vaenutegevuse. 1789 – George Washington valiti USA esimeseks presidendiks. 1794 – kogu Prantsusmaa territooriumil tühistati Prantsusmaa Esimese Vabariigi Rahvuskonvendi otsusega orjus. 1797 – Quito maavärin, hukkus 41 000 inimest. 1810 – Briti väed okupeerisid Guadeloupe'i. 1899 – Filipiinide sõdurite tulistamisega Ameerika Ühendriikide patrulli poolt algas Filipiinide-Ameerika Ühendriikide sõda, äsja ühiselt Hispaania-Ameerika Ühendriikide sõjas Hispaania vastu võidelnud Filipiinide ja Ameerika Ühendriikide vahel. 1919 – likvideeriti Baieri Nõukogude Vabariik. 1922 – Jaapan tagastas Hiinale Shantungi. 1932 – USA-s Lake Placidis algasid 15. veebruarini toimunud III taliolümpiamängud. 1936 – valmistati sünteetiliselt esimene radioaktiivne aine, raadium E. 1938 – Adolf Hitler nimetas end Saksa Riigi sõjaministriks, välisministriks sai Joachim von Ribbentrop. 1941 – Roy Plunkett patenteeris Ameerika Ühendriikides tefloni. 1945 – algas Jalta konverents: Jaltas kohtusid Winston Churchill, Franklin Roosevelt ja Jossif Stalin, arutati sõjajärgse maailma tulevikku. 1948 – Tseilon sai Briti Ühenduse koosseisus omavalitsusõigusega dominiooniks. 1961 – Angolas puhkes terrorilaine. 1972 – Suurbritannia ja veel üheksa riiki tunnustasid Ida-Pakistani sõltumatust Bangladeshi riigist.[viide?] 1976 – maavärin Guatemalas ja Hondurases, hukkus üle 22 000 inimese. 1976 – Austrias Innsbruckis algasid 15. veebruarini toimunud XII taliolümpiamängud. 1988 – maavärin Afganistanis, üle 5000 hukkunu. 1990 – Egiptuses ründasid terroristid Iisraeli turistide bussi. Hukkus üheksa, vigastada sai 20 inimest. 1992 – Venezuelas toimus mässuliste ebaõnnestunud riigipööre Carlos Andrés Péreze kukutamiseks. 1997 – Iisraelis põrkasid kokku kaks CH-53 Sikorsky transpordikopterit. Õnnetuses hukkus 73 inimest. 1998 – Afganistani kirdeosas toimus 6,1 magnituudiga maavärin. Hukkus ligi 4500 inimest. 1999 – venelaste plaan peegeldada kosmoses asuvate hiigelpeeglitega Maa pimedatesse piirkondadesse valgust ebaõnnestus. 1999 – Hugo Chávez valiti Venezuela presidendiks. 2004 – Mark Zuckerberg avas veebisaidi Facebook.  Pikemalt artiklis sündinud 4. veebruaril 1841 – Clément Ader, prantsuse insener, lennunduspioneer 1904 – Adelaida Lemberg, eesti ajakirjanik ja tõlkija 1940 – George A. Romero, USA-Kanada filmirežissöör 1944 – Helle Karis, eesti filmilavastaja 1948 – Alice Cooper, USA muusik 1964 – Margit Peil, eesti muusikateadlane ja -tegelane 1968 – Marko Matvere, eesti näitleja 1975 – Natalie Imbruglia  Pikemalt artiklis Surnud 4. veebruaril 211 – Septimius Severus, Rooma keiser 1939 – Jaan Aule, Sürgavere vallasekretär 1979 – Imre Harangi, ungari poksija 1983 – Karen Carpenter, Ameerika Ühendriikide laulja ja trummar 1987 – Liberace, Ameerika Ühendriikide pianist 2011 – Lena Nyman, rootsi teatri- ja filminäitleja 2019 – Matti Nykänen, soome suusahüppaja Rahvusvaheline vähi vastu võitlemise päev Sri Lanka iseseisvuspäev (1948) Tallinna maksimumtemperatuur +5,8 °C (1989) Tallinna miinimumtemperatuur –30,2 °C (1966) Tartu maksimumtemperatuur +5,5 °C (1993) Tartu miinimumtemperatuur –32,9 °C (1966) Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 143 MAAVÄRIN HAAPSALUS 04.02.2013, EGK – Eesti Geoloogiakeskus OÜ, egk.ee 7. veebruar 2013, Haapsalu lähistel oli nõrk maavärin, ERR Uudised, uudised.err.ee http://corporate.olympics.com.au/games/1932-lake-placid